
«Հայաստանի Հանրապետության 2026 թվականի պետական բյուջեի մասին օրենքում վերաբաշխում, փոփոխություններ և լրացումներ,  Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության  կառավարության որոշման նախագծի ընդունման վերաբերյալ

1. Իրավական ակտի ընդունման անհրաժեշտությունը 
ՀՀ կառավարության 18.11.2021 թ. N 1902 - Լ որոշման N 1 հավելվածի 13-րդ կետի համաձայն՝ 2022 թվականից սկսած Աշխատանքի և սոցիալական հարցերի նախարարությունը (այսուհետ՝ նախարարություն) ձեռնմուխ է եղել նախարարության ենթակայության տարեցների և երեխաների շուրջօրյա խնամք և սոցիալական սպասարկում իրականացնող ՊՈԱԿ-ների կողմից շահագործվող անշարժ գույքերի (այսուհետ՝ անշարժ գույք) կառուցման, հիմնանորոգման/վերակառուցման աշխատանքների իրականացմանը՝ ՊՈԱԿ-ների շենքային պայմանները բարելավելու և դրանց շահառուներին պահանջվող որակի ծառայություններ մատուցելու նպատակով:
Ինտենսիվ աշխատանքներ են ընթանում նաև սոցիալական բնակարանային ֆոնդի ստեղծման նպատակով՝ նախարարությանը ամրացված շենքերը սոցիալական բնակարաների վերափոխման, ինչպես նաև համայնքահեն փոքր խմբակային տների կազմակերպման ուղղությամբ: Վերը ասվածի շրջանակներում.

Ա. ՀՀ 2026 թ.-ի պետական բյուջեով (այսուհետ՝ բյուջե) հաստատված՝ 1032 ծրագրի 32007 միջոցառմամբ նախատեսվել է տարեցների խնամք և սոցիալական սպասարկում իրականացնող 4 ՊՈԱԿ-ների անշարժ գույքերի հիմնանորոգման/վերակառուցման աշխատանքների իրականացում՝ շուրջ 1.5 մլրդ ընդհանուր գումարով, որոնցից միայն «Ձորակ» շուրջօրյա մասնագիտացված խնամքի կենտրոն» ՊՈԱԿ-ի անշարժ գույքի հիմնանորոգման/վերակառուցման աշխատանքներն են սկսվել 2025 թ.-ին և կշարունակվեն ընթացիկ տարում՝ ստորև բերված ցուցանիշներով.  
- շինարարական աշխատանքների պայմանագիր N ԱՍՀՆ-ԲՄԱՇՁԲ-25/22, ընդհանուր 976,728.910 հազ.դրամ գումարով, որից 2025թ. կատարողական – 73,850.0 հազ. դրամ, 2026թ. համար նախատեսվել է – 391,772.700 հազ.դրամ,
-  շինարարական աշխատանքների նկատմամբ որակի տեխնիկական հսկողության խորհրդատվական ծառայության մատուցման պայմանագիր N ԱՍՀՆ-ԳՀԽԾՁԲ-25/23-1, ընդհանուր 9,000.0 հազ.դրամ գումարով, որից 2025թ. կատարողական –0 հազ. դրամ, 2026թ. համար նախատեսվել է – 5,876.6 հազ.դրամ,
- շինարարական աշխատանքների նկատմամբ հեղինակային հսկողության  ծառայության մատուցման պայմանագիր N ԱՍՀՆ-ՄԱԾՁԲ-25/29, ընդհանուր 6,417.571 հազ.դրամ գումարով, որից 2025թ. կատարողական – 1,202.076 հազ. դրամ, 2026թ. համար նախատեսվել է – 535,506.0 հազ.դրամ):
Շինարարության ընթացքում պարզվել է, որ անհրաժեշտ է կատարել լրացուցիչ աշխատանքներ, որի համար պետք է նախագծերը լրամշակվեն: ՊՈԱԿ-ի անշարժ գույքի հիմնանորոգման/վերակառուցման նախագծանախահաշվային փաստաթղթերի մշակման համար N ԱՍՀՆ-ԳՀԱՇՁԲ-22/28-Ճ ծածկագրով պայմանագրի գինը կազմել է 16,700.0 հազ դրամ, իսկ նախագծերի վերամշակման համար անհրաժեշտ է 1,000.0 հազ․ դրամ։
Միաժամանակ, անհրաժեշտություն է առաջացել նաև ՊՈԱԿ-ի 2-րդ, 3-րդ և 4-րդ մասնաշենքերի համար ձեռքբերել տեխնիկական վիճակի և սեյսմոկայունության որոշման գործիքային հետազոտության եզրակացություն, որի համար անհրաժեշտ է 850.0 հազ․ դրամ։
Վերոգրյալով պայմանավորված, առաջարկվում է տարեցների 1032 ծրագրի 32007 միջոցառմամբ նախատեսված միջոցներից 1,850.0 հազ. դրամ հատկացնել՝ 
· նախագծերի մշակման ծառայություն                                     - 1,000.0 հազ. դրամ,
· տեխնիկական վիճակի և սեյսմոկայունության որոշման
 գործիքային հետազոտության ծառայություն                            - 850.0 հազ. դրամ,
                                            Ընդամենը                    - 1,850.0 հազ. դրամ:
Վերոնշյալ ֆինանսական միջոցները պարտադիր վճարների և մասնագիտական ծառայությունների առաջարկությունների գծով նախագծում ներկայացված է 1032 ծրագրի նոր 11005 միջոցառման շրջանակում:
 «Նորք» շուրջօրյա խնամքի կենտրոն» ՊՈԱԿ-ի հիմնանորոգման համար բյուջեով նախատեսվել է 300,000.0 հազ. դրամ: Այս պահի դրությամբ՝ առկա է նախագծերը և դրանց վերաբերյալ պարզ փորձաքննության դրական եզրակացությունը, ներկայացվել է համալիր փորձաքննության:
Նախագծերը պետք է ներկայացվեն նաև շրջակա միջավայրի վրա ազդեցության գնահատման (այսուհետ՝ ՇՄԱԳ): ՇՄԱԳ անցնելու համար պետք է կատարվեն 1,300.0 հազ. դրամ օրենսդրությամբ սահմանված պարտադիր վճարներ և պետք է ձեռքբերվի ՇՄԱԳ անցկացման ծառայություն, որը արժենալու է շուրջ 1,500.0 հազ դրամ:
Սույն վերաբաշխմամբ ՊՈԱԿ-ի հիմնանորոգման համար նախատեսված միջոցներից առաջարկվում է նախատեսել՝
· ՇՄԱԳ ծառայության ձեռքբերում                              - 992.0 հազ. դրամ,
· ՇՄԱԳ պարտադիր վճարներ                                    - 1,300.0 հազ. դրամ,
                                            Ընդամենը                    - 2,292.0 հազ. դրամ:
 Ըստ առկա նախագծանախահաշվային փաստաթղթերի ՊՈԱԿ-ի հիմնանորոգման համար անհրաժեշտ գումարը կազմում է 1,581,436.76 հազ. դրամ, իսկ իրականացման ժամկետը՝ 730 օրացույցային օր:
Կանխատեսվում է շինարարական աշխատանքները մեկնարկել 2027 թ.-ի 2-րդ կիսամյակում և ավարտել 2029 թ.-ի 2-րդ կիսամյակում: 

Բ. Բյուջեի մասին օրենքի ընդունման ժամանակ 1141 ծրագիրի 31001 միջոցառմամբ միջոցներ չեն նախատեսվել երեխաների շուրջօրյա խնամք և սոցիալական սպասարկում իրականացնող 8 ՊՈԱԿ-ների շենքային պայմանների բարելավման նպատակով, այլ բյուջեի մասին օրենքի 6-րդ հավելվածում, որպես առաջնահերթություն, նախատեսվել էր 1,000,000.0 հազ. դրամ:
Դեռևս 2025 թ.-ին կնքվել էր «Երևանի «Զատիկ» երեխաների աջակցության կենտրոն» ՊՈԱԿ-ի մասնաշենքերի հիմնանորոգման աշխատանքների կատարման պայմանագիր՝ 606,871.8 հազ. դրամ գումարով:
Այդ պատճառով, ՀՀ կառավարության 2026 թվականի մարտի 12-ի N 279 - Ն որոշմամբ վերաբաշխում է կատարվել բյուջեում և տարեցների 1032 ծրագրի 32007 միջոցառմամբ նախատեսված միջոցներից 356,300.0 հազ. դրամ տեղափոխվել է երեխաների 1141 ծրագիրի 31001 միջոցառում՝ Զատիկ կենտրոնի հիմնանորոգման համար: 
Միջոցներ պետք է նախատեսվեն նաև Զատիկ կենտրոնի գազաֆիկացման տեխնիկական պայմանի ստացման և էլեկտրամատակարարման գծի կառուցման և տեխնիկական պայմանի ստացման համար:
Անհրաժեշտ է տարեցների 1032 ծրագրի 32007 միջոցառմամբ նախատեսված միջոցներից 7,400.0 հազ. դրամ տեղափոխվել է երեխաների 1141 ծրագիրի 31001 միջոցառում՝ 
· գազաֆիկացման տեխնիկական պայմանի ստացում          - 3,500.0 հազ. դրամ,
· էլեկտրամատակարարման գծի կառուցում և
տեխնիկական պայմանի ստացում                                       - 3,900.0 հազ. դրամ,
                                            Ընդամենը                    - 7,400.0 հազ. դրամ:

Հարկ է նաև նշել, որ ներկա վիճակով երեխաների ոլորտի որոշ ՊՈԱԿ-ների հիմնանորոգման աշխատանքները պետք է սկսվեն ընթացիկ տարում, հակառակ պարագայում կլրանա ՊՈԱԿ-ների հիմնանորոգման նախագծերի երաշխիքային ժամկետը և ստիպված դրանք նորից նախագծման ծառայության ձեռքբերման միջոցով պետք է վերանայվեն, իսկ որոշ ՊՈԱԿ-ների համար պետք է ստացվեն ՇՄԱԳ եզրակացություններ: Այսպես.
1. «Երևանի «Մանկան տուն» ՊՈԱԿ-ի մասով նախագծերը և դրանց վերաբերյալ պարզ փորձաքննության դրական եզրակացությունը առկա են, ներկայացվել է համալիր փորձաքննության:
 Նախագծերը պետք է ներկայացվեն նաև շրջակա միջավայրի վրա ազդեցության գնահատման (այսուհետ՝ ՇՄԱԳ): ՇՄԱԳ անցնելու համար պետք է կատարվեն 1,300.0 հազ. դրամ օրենսդրությամբ սահմանված պարտադիր վճարներ և պետք է ձեռքբերվի ՇՄԱԳ անցկացման ծառայություն, որը արժենալու է շուրջ 1,500.0 հազ դրամ:
Սույն վերաբաշխմամբ առաջարկվում է բյուջեով հաստատված՝ 1032 ծրագրի 32007 միջոցառմամբ նախատեսված միջոցներից 2,800.0 հազ. դրամ տեղափոխել բյուջեի 1141 ծրագիրի 31001 միջոցառմանը՝ ՊՈԱԿ-ի նախագծերի համար
· ՇՄԱԳ ծառայության ձեռքբերում                              - 980.0 հազ. դրամ,
· ՇՄԱԳ պարտադիր վճարներ                                    - 1,300.0 հազ. դրամ,
                                            Ընդամենը                    - 2,280.0 հազ. դրամ:
 Ըստ առկա նախագծանախահաշվային փաստաթղթերի ՊՈԱԿ-ի հիմնանորոգման համար անհրաժեշտ գումարը կազմում է 954,203.37 հազ. դրամ, իսկ իրականացման ժամկետը՝ 980 օրացույցային օր:
Հաշվի առնելով ՇՄԱԳ և համալիր փորձաքննության եզրակացություններ ստանալու համար պահանջվող ժամանակահատվածը, կանխատեսվում է շինարարական աշխատանքները մեկնարկել 2027 թ.-ի 1-ին կիսամյակում և ավարտել 2029 թ.-ի 1-ին կիսամյակում: 
1. «Գյումրու երեխաների տուն» ՊՈԱԿ-ի մասով կանխատեսվում է հիմնանորոգման/վերակառուցման և նոր մասնաշենքի կառուցման նախագծերի մշակումը, դրանց նկատմամբ պարզ և համալիր փորձաքննությունների անցկացումը իրականացնել 2026թ.-ին:
Ըստ ՇԱԽԾ-ի հաշվարկների (կցվում է) ՊՈԱԿ-ի հիմնանորոգման շինարարական աշխատանքների արժեքը կազմելու է 996,794.7 հազ. դրամ հազ. դրամ:
ՊՈԱԿ-ի մասնաշենքերի հիմնանորոգման աշխատանքների նախագծման խորհրդատվական ծառայության ձեռքբերման նպատակով՝ նախարարության կողմից պայմանով հայտարարված մրցույթի արդյունքում ընտրվել է հաղթող մասնակից, որի հետ պետք է կնքվի 35,800.0 հազ. դրամի պայմանագիր: 
Նախատեսվում է ընթացիկ տարում իրականացնել նախագծերի մշակման և պարզ փորձաքննության աշխատանքները, որոնց համար անհրաժեշտ է բյուջեի 1032 ծրագրի 32007 միջոցառմամբ նախատեսված միջոցներից 41,445.4 հազ. դրամ տեղափոխել բյուջեի 1141 ծրագիրի 31001 միջոցառում,  ՊՈԱԿ-ի համար՝
· նախագծման ծառայության ձեռքբերում                    - 35,800.0 հազ. դրամ,
· տեխնիկական պայմանների ստացում                      - 3,000.0 հազ. դրամ,
· պարզ փորձաքննության ծառայության ձեռքբերում  - 2,645.4 հազ. դրամ,
                                            Ընդամենը                    - 41,445.4 հազ. դրամ:
Կանխատեսվում է շինարարական աշխատանքները մեկնարկել 2027 թ.-ի 1-ին կիսամյակում և ավարտել 2028 թ.-ի վերջին: 
2. «Սյունիքի մարզի երեխայի և ընտանիքի աջակցության կենտրոն» ՊՈԱԿ-ի մասով նախագծերը, դրանց պարզ և համալիր փորձաքննության դրական եզրակացությունները առկա են: ՇՄԱԳ եզրակացության անհրաժեշտություն չկա: 
Ներկայումս իրականացվում են  շինարարական աշխատանքների, տեխնիկական և հեղինակային հսկողության ծառայությունների ձեռքբերման գնման հայտերի կազմման գործընթացները և ակնկալվում է դրանց պայմանագրերի կնքումը ս/թ հուլիսին: Նախատեսվում է ընթացիկ տարում իրականացնել շինարարական աշխատանքների մեկնարկը, որի համար պետք է ստանալ նաև շինարարության թույլտվություն:
Անհրաժեշտ է բյուջեի 1032 ծրագրի 32007 միջոցառմամբ նախատեսված միջոցներից 51,400.0 հազ. դրամ տեղափոխել բյուջեի 1141 ծրագիրի 31001 միջոցառում,  ՊՈԱԿ-ի համար՝
· հիմնանորոգման շինարարական աշխատանքներ               - 50,000.0 հազ. դրամ,
· տեխնիկական հսկողության ծառայութուն                            - 600.0 հազ. դրամ,
· հեղինակային հսկողության ծառայություն                            - 300.0 հազ. դրամ,
· շինթույլտվության ստացում                                                  - 500.0 հազ. դրամ,
                                            Ընդամենը                    - 51,400.0 հազ. դրամ:
Ըստ առկա նախագծանախահաշվային փաստաթղթերի ՊՈԱԿ-ի հիմնանորոգման համար անհրաժեշտ գումարը կազմում է 826,287.97 հազ. դրամ, իսկ իրականացման ժամկետը՝ 980 օրացույցային օր: Կանխատեսվում է շինարարական աշխատանքները մեկնարկել 2026 թ.-ի 4-րդ եռամսյակում և ավարտել 2029 թ.-ի 1-ին կիսամյակում: 
3. «Երևանի Աջափնյակի շրջանի երեխաների աջացության կենտրոն» ՊՈԱԿ-ի մասով նախագծերը, դրանց պարզ և համալիր փորձաքննության դրական եզրակացությունները առկա են: ՇՄԱԳ եզրակացության անհրաժեշտություն չկա: 
Օբյեկտի շինարարական աշխատանքների և տեխնիկական հսկողության ծառայությունների ձեռքբերման գնման հայտերի հիման վրա նախարարության կողմից պայմանով հայտարարված մրցույթների արդյունքում՝ 500,384.86 հազ․ դրամ նախահաշվային արժեքով շինարարական աշխատանքների համար 414,000.0 հազ․ դրամ գնային առաջարկ ներկայացրած մասնակցի հետ պայմանագրի կնքման գործընթացը գտնվում է անգործության փուլում, իսկ տեխնիկական հսկողության մրցույթի համար՝ մասնակիցների գնման հայտերի գնահատման փուլում։ 
Նախատեսվում է ընթացիկ տարում իրականացնել շինարարական աշխատանքների մեկնարկը, որի համար պետք է ստանալ նաև շինարարության թույլտվություն, ինչի համար վճարման անհրաժեշտություն չկա, քանի որ Երևանի քաղաքապետի որոշմամբ սոցիալական ապահովության ոլորտի օբյեկտների համար սահմանվել են արտոնություններ:
Անհրաժեշտ է բյուջեի 1032 ծրագրի 32007 միջոցառմամբ նախատեսված միջոցներից 61,080.0 հազ. դրամ տեղափոխել բյուջեի 1141 ծրագիրի 31001 միջոցառում,  ՊՈԱԿ-ի համար՝
· հիմնանորոգման շինարարական աշխատանքներ               - 60,000.0 հազ. դրամ,
· տեխնիկական հսկողության ծառայութուն                            - 720.0 հազ. դրամ,
· հեղինակային հսկողության ծառայություն                            - 360.0 հազ. դրամ,
                                            Ընդամենը                    - 61,080.0 հազ. դրամ:
Ըստ առկա նախագծանախահաշվային փաստաթղթերի ՊՈԱԿ-ի հիմնանորոգման համար անհրաժեշտ գումարը կազմում է 509,391.8 հազ. դրամ, իսկ իրականացման ժամկետը՝ 980 օրացույցային օր: Կանխատեսվում է շինարարական աշխատանքները մեկնարկել 2026 թ.-ի 4-րդ եռամսյակում և ավարտել 2027 թ.-ի վերջին: 
4. «Լոռու մարզի երեխայի և ընտանիքի աջակցության կենտրոն» ՊՈԱԿ-ի մասով կանխատեսվում ՝է նախագծերի մշակումը, դրանց նկատմամբ պարզ և համալիր փորձաքննությունների անցկացումը իրականացնել 2026թ.-ին:
Ըստ ՇԱԽԾ-ի հաշվարկների (կցվում է) ՊՈԱԿ-ի հիմնանորոգման շինարարական աշխատանքների արժեքը կազմելու է 563,000.0 հազ. դրամ հազ. դրամ:
ՊՈԱԿ-ի հիմնանորոգման աշխատանքների նախագծման խորհրդատվական ծառայության ձեռքբերման նպատակով՝ նախարարության կողմից հայտարարված մրցույթի արդյունքում ընտրվել է նախագծող կազմակերպությունը, որի հետ կնքվելու 19,200.0 հազ. դրամ գումարով պայմանագիր: 
Անհրաժեշտ է բյուջեի 1032 ծրագրի 32007 միջոցառմամբ նախատեսված միջոցներից 23,382.2 հազ. դրամ տեղափոխել բյուջեի 1141 ծրագիրի 31001 միջոցառում,  ՊՈԱԿ-ի համար՝
· նախագծման ծառայության ձեռքբերում                  - 19,200.0 հազ. դրամ,
· տեխնիկական պայմանների ստացում                    - 3,000.0 հազ. դրամ,
· պարզ փորձաքննության ծառայության ձեռքբերում  - 1,182.2 հազ. դրամ,
                                            Ընդամենը                    - 23,382.2 հազ. դրամ:
Կանխատեսվում է շինարարական աշխատանքները մեկնարկել 2027 թ.-ի 3-րդ եռամսյակում և ավարտել 2028 թ.-ի վերջին: 
Վերոնշյալ ֆինանսական միջոցները պարտադիր վճարների և մասնագիտական ծառայությունների առաջարկությունների գծով նախագծում ներկայացված է 1041 ծրագրի նոր 11023 միջոցառման շրջանակում:

Գ. Բյուջեի մասին օրենքի ընդունման ժամանակ 1160 ծրագիրի 31002 միջոցառմամբ միջոցներ չեն նախատեսվել համայնքային փոքր խմբակային տների կազմակերպման համար: Դրանցից՝
1. Արմավիրի մարզի Գեղակերտ բնակավայրում փոքր խմբակային տան շինարարական աշխատանքները մեկնարկել է դեռևս 2024 թ.-ին և ըստ էության դրանք ավարտվել են: 
ՀՀ կառավարության 2026 թվականի մարտի 12-ի N 279 - Ն որոշմամբ վերաբաշխում է կատարվել բյուջեում և տարեցների 1032 ծրագրի 32007 միջոցառմամբ նախատեսված միջոցներից 11,008.1 հազ. դրամ տեղափոխվել է բյուջեի 1160 ծրագիրի 31002 միջոցառում՝ փոքր տան գազաֆիկացման համար: Ներկա վիճակով ընթանում է գազաֆիկացման անցկացման պայմանագրի կնքման գործընթացը:
 Անհրաժեշտ նաև կահավորել փոքր տունը: Այդ նպատակով նախարարության կողմից ս/թ մայիսի 19-ին պայմանով հայտարարվել է կահավորման ապրանքների ձեռքբերման մրցույթ: Կահավորման ապրանքների արժեքը կազմել է 33,900.0 հազ. դրամ:
3 լոտերով հայտարարված մրցույթի արդյունքում՝ հաղթողներ են ճանաչվել՝ 
· Էլեկտրական ապրանքների լոտով  - 5,844.0 հազ․ դրամ գին առաջարկած մասնակիցը,
· Տնտեսական ապրանքներ լոտով     - 3,564.0 հազ․ դրամ գին առաջարկած մասնակիցը,
· Փափուկ կահույքի լոտով                  - 15,564.0 հազ․ դրամ գին առաջարկած մասնակիցը,
                                Ընդամենը՝    - 24,972.0 հազ․ դրամ։
 	Անհրաժեշտ է բյուջեի 1032 ծրագրի 32007 միջոցառմամբ նախատեսված միջոցներից 24,972.0 հազ. դրամ տեղափոխել բյուջեի 1160 ծրագիրի 31002 միջոցառում, մատակարարվելիք ապրանքների դիմաց վճարում կատարելու համար:
Դ. Բյուջեի մասին օրենքի ընդունման ժամանակ 1011 ծրագիրի 32001 միջոցառմամբ սոցիալական բնակարանային ֆոնդի շենքերի վերանորոգման համար նախատեսվել է 206,107.1 հազ. դրամ, որից 30,693.9 հազ. դրամը Գավառի շենքի հիմնանորոգման և 175,407.1 հազ. դրամ Վանաձորի շենքի հիմնանորոգման շինարարական աշխատանքների համար: Սույն ծրագրում անհրաժեշտ է կատարել հետևյալ ներքին վերաբաշխումները.
Գավառի շենքի նախագծանախահաշվային փաստաթղթերը դեռևս մշակված չեն: Նախարարության կողմից պայմանով հայտարարված մրցույթի արդյունքում Գավառի շենքի նախագծման հաղթող ճանաչված մասնակիցը ներկայացրել է 28,800.0 հազ. դրամ, որը նախատեսվում է հատկացնել այս շենքի շինարարական աշխատանքների համար նախատեսված գումարից: Նույն գումարից միջոցներ պետք է նախատեսվեն նաև տեխնիկական պայմանների ձեռքբերման և պարզ փորձաքննության համար:
Նախատեսվում է սույն ծրագրով նախատեսված միջոցների շրջանակներում հատկացնել՝
· նախագծման ծառայության ձեռքբերում                    - 28,800.0 հազ. դրամ,
· տեխնիկական պայմանների ստացում                      - 1,500.0 հազ. դրամ,
· պարզ փորձաքննության ծառայության ձեռքբերում   - 1,841.6 հազ. դրամ,
                                            Ընդամենը                    - 32,141.6 հազ. դրամ:

Միաժամանակ, ՀՀ կառավարության 2026 թվականի մարտի 12-ի N 279 - Ն որոշմամբ՝ Վանաձորի շենքի հիմնանորոգման շինարարական աշխատանքների համար նախատեսված միջոցներից 2,000.0 հազ. դրամ հատկացվել է Կապանի շենքի կադաստրային չափագրման համար:
Վանաձորի շենքի ներսի հիմնանորոգման աշխատանքները իրականացվել են USAID-ի միջոցների հաշվին, որոնք ավարտվել են: Շենքի արտաքին բարեկարգման և արտաքին ինժեներական կոմունիկացիաների կառուցման աշխատանքները պետք է իրականացվեն պետական բյուջեի միջոցների հաշվին: Նշված աշխատանքների նախագծումը և փորձաքննության անցկացումը նույնպես իրականացվում է USAID-ի միջոցների հաշվին և վերջինիս տրամադրած տեղեկատվության համաձայն՝ նախագծերը նախարարությանը կհանձնվեն մինչև ս/թ օգոստոսի 10-ը: 
Քանի որ շենքի ներսի շինարարական աշխատանքները ավարտվել են, անհրաժեշտ է մինչև տարևերջ լուծել շենքի էլեկտրամատակարարման և ջրամատակարարման հարցերը: Ըստ առկա նախահաշվի, անհրաժեշտ է 7,939,0 հազ. դրամ նախատեսել էլեկտրամատակարարման գծի կառուցման և տեխնիկական պայմանի ստացման համար, միջոցներ պետք է նախատեսսվեն նաև ջրամատակարարման և գազամատակարարման տեխնիկական պայմանների ստացման համար:
Նախատեսվում է սույն ծրագրով նախատեսված միջոցների շրջանակներում հատկացնել՝
· էլեկտրամատակարարման գծի կառուցման և
տեխնիկական պայմանի ստացման համար             - 7,939.0 հազ. դրամ,
· ջրամատակարարման և գազամատակարարման 
տեխնիկական պայմանների ստացում                      - 3,000.0 հազ. դրամ,
                                            Ընդամենը                    - 10,939.0 հազ. դրամ:

Ներկա վիճակով, Դիլիջանի շենքի տեխնիկական վիճակի և սեյսմոկայունության որոշման ծառայություն ձեռբերելու նպատակով՝ նախարարության կողմից պայմանով հայտարարաված մրցույթի արդյունքում ընտրվել է հաղթող մասնակից, որի հետ պետք է կնքվի 850.0 հազ. դրամի ծառայության գնման պայմանագիր:
Նախատեսվում է սույն ծրագրով նախատեսված միջոցների շրջանակներում հատկացնել՝
· շենքի տեխնիկական վիճակի և սեյսմոկայունության որոշման ծառայության դիմաց վճարելու համար                                                    - 850.0 հազ. դրամ:
Ե. Բյուջեի մասին օրենքով 1160 ծրագրի 31001 միջոցառմամբ միջոցներ են նախատեսվել Արմավիրի մարզի, Մեծամոր համայնքում,  հաշմանդամություն ունեցող անձանց համար անկախ կյանքի կենտրոնի կառուցման համար:
Շինարարական աշխատանքները իրականացվում են նախարարության պատվիրակությամբ՝ Քաղաքաշինության կոմիտեի կողմից: Աշխատանքները սկսվել են 2025 թվականին և ըստ կնքված կապալի պայմանագրի, դրանք պետք է ավարտվեն 2027 թ.-ի փետրվարին: Սակայն կապալառուն աշխատանքները կատարում է առաջանցիկ գրաֆիկով և կենտրոնի կառուցումը կավարտվի ընթացիկ տարվա նոյեմբեր ամսվա վերջին:
Վերոգրյալով պայմանավորված՝ առաջանում է ընթացիկ տարում կենտրոնի կահավորման անհրաժեշտություն: Միջազգային փորձագետների կողմից կազմվել է կենտրոնի կահավորման համար անհրաժեշտւ գույքի տեխնիկական բնութագրերը, նախագծերը, ապրանքների ձեռքբերման ելակետային գները:
Պատասխանատու ստորաբաժանման կողմից կազմվել և հաստատվել է ապրանքների ձեռքբերման գնման հատերը և 6 լոտերով, որոնց ընդհանուր արժեքը կազմել է 122,302.0 հազ. դրամ:
Անհրաժեշտ է բյուջեի 1032 ծրագրի 32007 միջոցառմամբ նախատեսված միջոցներից 122,302.0 հազ. դրամ տեղափոխել բյուջեի 1160 ծրագիրի 31001 միջոցառում, կենտրոնի կահավորման համար մատակարարվելիք ապրանքների դիմաց վճարում կատարելու համար՝
	Լոտ 1- տնտեսական ապրքանքներ և մաքրիչ նյութեր                    - 12,021.0 հազ. դրամ,
   Լոտ 2 - կենցաղային իրեր և առաջին օգնության միջոցներ             - 1,437.0   հազ. դրամ, 
   Լոտ 3 - համակարգչային և հարակից տեխնիկա                             - 42,809,1 հազ. դրամ,
   Լոտ 4 – տեխնիկա, սարքեր և սարքավորումներ                              - 19,185.0 հազ. դրամ,
   Լոտ 5 - այլընտրանքային հաղորդակցման պարագաներ                 - 16,456.4 հազ. դրամ,
   Լոտ 6 - դիդակտիկ պարագաներ                                                    - 30,393.5 հազ. դրամ,
                                                             Ընդամենը՝                    - 122,302.0 հազ. դրամ:

Վերոգրյալով պայմանավորված անհրաժեշտ է ընդունել ՀՀ կառավարության որոշում՝ բյուջեով նախարարության համար նախատեսված կապիտալ շինարարության ընդհանուր միջոցների շրջանակներում համապատասխան վերաբաշխումներ կատարելու նպատակով: 
Նախատեսվում է նախարարության կողմից շինարարական աշխատանքների համար դեռևս մրցույթ չհայտարարաված կազմակերպությունների շինարարական աշխատանքների կատարումը պատվիրակել Քաղաքաշինության կոմիտեին, որի համար լրացուցիչ կներկայացվի ՀՀ կառավարության որոշման նոր նախագիծ:
Դրանք են՝ 
1. Սոցբնակֆոնդի Կապանի շենք,
2. Սոցբնակֆոնդի Գավառի մասնաշենքեր,
3. Սոցբնակֆոնդի Դիլիջանի մասնաշենքեր,
4. Սոցբնակֆոնդի Հրազդանի շենք,
5. «Հաղթանակ» շուրջօրյա խնամքի կենտրոն» ՊՈԱԿ,
6.  «Նորք» շուրջօրյա խնամքի կենտրոն» ՊՈԱԿ,
7. «Վարդենիսի շուրջօրյա մասնագիտացված խնամքի կենտրոն» ՊՈԱԿ,
8. «Երևանի «Մանկան տուն» ՊՈԱԿ,
9. «Գյումրու «Երեխաների տուն» ՊՈԱԿ,
10. «Խարբերդի մասնագիտացված մանկատուն» ՊՈԱԿ,
11. «Լոռու մարզի երեխայի և ընտանիքի աջակցության կենտրոն» ՊՈԱԿ։

1.2. Առկա խնդրի առաջարկվող լուծումը 
Հաշվի առնելով վերը նշվածը՝ առաջարկվում է ընդունել ներկայացվող նախագիծը։
2. Կարգավորման առարկան 
Նախագծի ընդունմամբ՝
- նախարարության ենթակայության ՊՈԱԿ-ներում առաջընթացով կսկսվեն վերանորոգման աշխատանքները, ինչը վերջարդյունքում կհանգեցնի տարեցներին և կյանքի դժվարին իրավիճակում հայտնված երեխաներին մատուցվող ցերեկային և շուրջօրյա խնամքի որակյալ ծառայությունների մատուցմանը,
- ավարտին կհասցվի Գեղակերտի համայնքային փոքր տան կազմակերպման աշխատանքները:
3. Իրավական ակտի կիրառման դեպքում ակնկալվող արդյունքը 
Նախագծի ընդունմամբ կապահովվի  նախարարության և համակարգի տարեցների և երեխաների շուրջօրյա խնամք ու սոցիալական սպասարկում իրականացնող ՊՈԱԿ-ների բնականոն գործունեությունը։
ՀՀ-ում առաջին անգամ կկազմակերպվի և կսկսի գործել համայնքային փոքր տուն: 
4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագիծը բխում է ՀՀ կառավարության 2021 թվականի  օգոստոսի 18-ի  «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1363-Ա որոշմամբ հաստատված  ծրագրի 4.6՝ «Աշխատանք և սոցիալական պաշտպանության» բաժնի 23-րդ և 26-րդ կետերի դրույթներից:
5. Տեղեկանք
«Հայաստանի Հանրապետության 2026 թվականի պետական բյուջեի մասին օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման դեպքում Հայաստանի Հանրապետության պետական բյուջեում եկամուտները և ծախսերը չեն ավելանա:
	6. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտությունը.
	Այլ իրավական ակտերում փոփոխությունների և(կամ) լրացումների անհրաժեշտություն չի առաջանում:


